Document ID: 32006R1919

KOMMISSIONENS FORORDNING (EF) Nr. 1919/2006
af 11. december 2006
om tilpasning af forskellige forordninger om den fælles markedsordning for mælk og mejeriprodukter som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Republikken Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Republikken Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
Der må foretages en række tekniske ændringer i forskellige kommissionsforordninger om den fælles markedsordning for mælk og mejeriprodukter for at tilpasse dem til situationen efter Bulgariens og Rumæniens tiltrædelse til Den Europæiske Union.
(2)
Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (1) indeholder i bilag V de nationale kvalitetsklasser for smør produceret i medlemsstaterne, hvortil der kan ydes støtte til privat oplagring. Bilaget bør også indeholde Bulgariens og Rumæniens kvalitetsklasser.
(3)
Kommissionens forordning (EF) nr. 2799/1999 af 17. december 1999 om gennemførelsesbestemmelser til Rådets forordning (EF) nr. 1255/1999 for så vidt angår ydelse af støtte til skummetmælk og skummetmælkspulver bestemt til foderbrug og salg af sådant skummetmælkspulver (2) indeholder i bilag II en liste over produkter, som medlemsstaterne har fastlagt, hvis markedspriser skal meddeles Kommissionen med regelmæssige mellemrum, forudsat at der er en repræsentativ handel. De repræsentative produkter på Bulgariens og Rumæniens markeder bør tilføjes.
(4)
Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (3) indeholder kvoter, der er åbnet for Bulgarien og Rumænien, samt bestemmelser om, hvordan de skal anvendes. Derfor bør artikel 5, litra b), artikel 19, stk. 1, litra a, og bilag I.B udgå af den forordning.
(5)
I forordning (EF) nr. 2535/2001 er der endvidere bestemmelser om angivelser på alle fællesskabssprog i artikel 18, stk. 1, litra d), artikel 21, stk. 1, litra d), artikel 28, stk. 1, litra d), artikel 37 og artikel 44, stk. 3. I de artikler bør også angivelserne på bulgarsk og rumænsk nævnes.
(6)
Kommissionens forordning (EF) nr. 580/2004 af 26. marts 2004 om en licitationsprocedure for fastsættelse af eksportrestitutioner for visse mejeriprodukter (4) indeholder i artikel 2 nærmere bestemmelser om åbning af en løbende licitation. I Kommissionens forordning (EF) nr. 581/2004 af 26. marts 2004 om en løbende licitation for eksportrestitutioner for visse typer smør (5) og Kommissionens forordning (EF) nr. 582/2004 af 26. marts 2004 om en løbende licitation for eksportrestitutioner for skummetmælkspulver (6) er der fastsat særskilte licitationer for de nævnte produkter. Forordning (EF) nr. 581/2004 og (EF) 582/2004 indeholder henvisninger til handel med Bulgarien og Rumænien. De bør udgå fra tiltrædelsesdatoen. Desuden bør der indsættes navne og adresser på udbudsansvarlige myndigheder i Bulgarien og Rumænien.
(7)
Kommissionens forordning (EF) nr. 1898/2005 af 9. november 2005 om gennemførelsesbestemmelser til Rådets forordning (EF) nr. 1255/1999 for så vidt angår foranstaltninger til afsætning af fløde, smør og koncentreret smør på EF's marked (7) indeholder i bilag VII, XIII, XV og XVI angivelser på alle fællesskabssprog. Disse bestemmelser bør også omfatte angivelserne på bulgarsk og rumænsk.
(8)
Kommissionens forordning (EF) nr. 1282/2006 af 17. august 2006 om særlige gennemførelsesbestemmelser til Rådets forordning (EF) nr. 1255/1999 for så vidt angår eksportlicenser og eksportrestitutioner for mælk og mejeriprodukter (8) indeholder i bilag IV angivelser på alle fællesskabssprog. Disse bestemmelser bør også omfatte angivelserne på bulgarsk og rumænsk.
(9)
Forordning (EF) nr. 2771/1999, (EF) nr. 2799/1999, (EF) nr. 2535/2001, (EF) nr. 581/2004, (EF) nr. 582/2004, (EF) nr. 1898/2005 og (EF) nr. 1282/2006 bør således ændres på disse punkter -
UDSTEDT FØLGENDE FORORDNING:
Artikel 1
Bilag V til forordning (EF) nr. 2771/1999 affattes som angivet i bilag I til nærværende forordning.
Artikel 2
Bilag II til forordning (EF) nr. 2799/1999 affattes som angivet i bilag II til nærværende forordning.
Artikel 3
I forordning (EF) nr. 2535/2001 foretages følgende ændringer:
1)
I artikel 5 udgår litra b).
2)
Artikel 18, stk. 1, litra d), affattes således:
»d)
i rubrik 20: kontingentnummer og en af de i bilag XV anførte angivelser.«
3)
I artikel 19, stk. 1, udgår litra a).
4)
Artikel 21, stk. 1, litra d), affattes således:
»d)
i rubrik 20: en af de i bilag XVI anførte angivelser.«
5)
Artikel 28, stk. 1, litra d), affattes således:
»d)
i rubrik 20: i givet fald kontingentnummer, IMA 1-certifikatets løbenummer og dets udstedelsesdato, anført på en af de måder, der er vist i bilag XVII.«
6)
I artikel 37 affattes stk. 1 således:
»Uanset artikel 26 i forordning (EØF) nr. 1291/2000 anfører den licensudstedende myndighed en af de angivelser, der er vist i bilag XVIII, i licensens i rubrik 20.«
7)
Artikel 44, stk. 3, første afsnit, affattes således:
»Er der foretaget fysisk kontrol, skal der i importlicensens rubrik 32 eller i meddelelsesrubrikken, hvis der er tale om en elektronisk licens, anføres en af de angivelser, der er vist i bilag XIX.«
8)
Bilag I.B udgår.
9)
Bilag III til nærværende forordning indsættes som bilag XV-XIX.
Artikel 4
I forordning (EF) nr. 581/2004 foretages følgende ændringer:
1)
Artikel 1, stk. 1, andet afsnit, affattes således:
»De i første afsnit nævnte produkter er bestemt til eksport til alle destinationer undtagen Andorra, Ceuta og Melilla, Gibraltar, USA og Vatikanstaten.«
2)
Bilaget affattes som angivet i bilag IV til nærværende forordning.
Artikel 5
I forordning (EF) nr. 582/2004 foretages følgende ændringer:
1)
Artikel 1, stk. 1, affattes således:
»1. Der indledes en løbende licitation for at fastlægge eksportrestitutionen for skummetmælkspulver som omhandlet i afsnit 9 i bilag I til Kommissionens forordning (EØF) nr. 3846/87 (9) i sække af nettovægt 25 kg og derover og med 0,5 vægtprocent tilsatte ikke-mælkeprodukter og derunder henhørende under produktkode ex ex 0402 10 19 9000 til eksport til alle destinationer undtagen Andorra, Ceuta og Melilla, Gibraltar, USA og Vatikanstaten.
2)
Bilaget affattes som angivet i bilag V til nærværende forordning.
Artikel 6
I forordning (EF) nr. 1898/2005 foretages følgende ændringer:
1)
Bilag VII affattes som angivet i bilag VI til nærværende forordning.
2)
Bilag XIII affattes som angivet i bilag VII til nærværende forordning.
3)
Bilag XV og XVI affattes som angivet i bilag VIII til nærværende forordning.
Artikel 7
Bilag IV til forordning (EF) nr. 1282/2006 affattes som angivet i bilag IX til nærværende forordning.
Artikel 8
Denne forordning træder i kraft under forudsætning af, at traktaten om Bulgariens og Rumæniens tiltrædelse af Den Europæiske Union træder i kraft, og i så fald på denne traktats ikrafttrædelsesdato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 2006.

Labels: 18
15
17
6